title: Vykonávacie nariadenie Komisie (EÚ) 2020/35 z 15. januára 2020, ktorým sa mení vykonávacie nariadenie (EÚ) 2019/159, ktorým sa ukladajú konečné ochranné opatrenia týkajúce sa dovozu určitých výrobkov z ocele

text:
                  16.1.2020

                  SK

                  Úradný vestník Európskej únie

                  L 12/13

         VYKONÁVACIE NARIADENIE KOMISIE (EÚ) 2020/35
         z 15. januára 2020,
         ktorým sa mení vykonávacie nariadenie (EÚ) 2019/159, ktorým sa ukladajú konečné ochranné opatrenia týkajúce sa dovozu určitých výrobkov z ocele
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2015/478 z 11. marca 2015 o spoločných pravidlách na dovozy (1), a najmä na jeho článok 20 ods. 2,
         so zreteľom na nariadenie Európskeho parlamentu a Rady (EÚ) 2015/755 z 29. apríla 2015 o spoločných pravidlách na dovozy z určitých tretích krajín (2), a najmä na jeho článok 16 ods. 2,
         keďže:

                     (1)

                     Európska komisia (ďalej len „Komisia“) uložila vykonávacím nariadením (EÚ) 2019/159 konečné ochranné opatrenia na určité výrobky z ocele (ďalej len „konečné nariadenie“) (3). Opatrenia uložené konečným nariadením pozostávajú z colných kvót na 26 kategórií výrobkov z ocele, ktoré sú stanovené na dostatočne vysokej úrovni, aby sa zachovali tradičné obchodné toky. Konkrétne boli kvantitatívne prahové hodnoty stanovené na základe dovozu počas obdobia rokov 2015 – 2017, ku ktorému sa pridalo 5 %, aby sa umožnili dostatočné dodávky a zabezpečila súťaž na trhu EÚ. Clo vo výške 25 % by sa uplatňovalo len nad uvedenými stanovenými kvantitatívnymi prahovými hodnotami v rámci jednotlivých kategórií výrobkov.

                     (2)

                     Vykonávacím nariadením (EÚ) 2019/1590 (4) (ďalej len „pozmeňujúce nariadenie“) Komisia v nadväznosti na revízne prešetrovanie a na základe záujmu Únie zmenila tieto opatrenia s cieľom zohľadniť zmenu okolností, ku ktorej došlo v období ukladania opatrení, a zvýšiť účinnosť opatrení.

                     (3)

                     V rámci tohto revízneho prešetrovania niektoré strany vrátane Európskeho združenia výrobcov automobilov (ďalej len „ACEA“) požiadali o to, aby bola z rozsahu pôsobnosti opatrení vylúčená kategória výrobkov 4B (zahŕňajúca pokovované plechy používané hlavne v automobilovom odvetví). Združenie ACEA tvrdilo, že využívanie tejto kategórie výrobkov v automobilovom priemysle Únie je nevyhnutné na to, aby tento priemysel mohol pokračovať vo svojich bežných obchodných činnostiach. Hoci Komisia uznala, že oddelená správa tradičných obchodných tokov druhov výrobkov používaných v automobilovom priemysle je v záujme Únie, nenašla žiaden dôvod na takéto priame vylúčenie zo systému colných kvót. Po konzultácii so všetkými zainteresovanými stranami Komisia teda rozhodla, že namiesto vylúčenia by sa použitie kategórie 4B (ktorá by mohla zahŕňať aj výrobky na iné použitia) malo obmedziť len na dovoz, v prípade ktorého je možné preukázať konečné použitie v automobilovom odvetví. Prostredníctvom pozmeňujúceho nariadenia sa teda stanovilo, že zodpovedajúci dovoz sa umiestni do colného režimu konečné použitie uvedený v článku 254 nariadenia Európskeho parlamentu a Rady (EÚ) č. 952/2013 (5). Automobilové odvetvie a jeho dodávatelia ocele vo všeobecnosti uvítali toto riešenie, keďže by sa ním zaistilo, že colnú kvótu kategóriu výrobkov 4B bude využívať len automobilový priemysel Únie, ako aj ochrana tradičných obchodných tokov. Podobne ani z konzultácií s členmi WTO nevyplynul žiaden nesúhlas s touto zmenou týkajúcou sa kategórie 4B.

                     (4)

                     Potom, ako nadobudlo účinnosť pozmeňujúce nariadenie, Komisia zotrvala v úzkom styku so združením ACEA a s vývozcami (najmä kórejskými) výrobkov z ocele patriacich do kategórie 4B. Keďže odvetvie používateľov nedovážalo priamo výrobok, na ktorý sa vzťahuje daná požiadavka týkajúca sa konečného použitia, vykonávanie tohto colného režimu si vyžadovalo úzku spoluprácu medzi všetkými stranami zapojenými do procesu dovozu, a to od prvotných objednávok až do momentu, keď sa dovoz dostal ku koncovému používateľovi výrobku. Komisia bola informovaná o tom, že nevyhnutná úzka spolupráca medzi rôznymi subjektmi (zahŕňajúca rozšírenie existujúcich povolení udelených automobilovému priemyslu Únie, udeľovanie nových povolení pre dovozcov a/alebo prevod práv a povinností medzi rôznymi stranami zapojenými do príslušného dodávateľského reťazca) nefunguje tak, ako sa pôvodne očakávalo. V dôsledku toho po nadobudnutí účinnosti zmenených opatrení nebolo možné uskutočniť veľkú časť dovozu v rámci kategórie výrobkov 4B aj napriek tomu, že Komisia, vývozcovia, dovozcovia ocele a vnútroštátne colné orgány členských štátov EÚ a tretích krajín úzko spolupracovali na vyriešení týchto problémov. Takisto nebolo možné urýchliť administratívny proces na získanie potrebných povolení na použitie colného režimu konečné použitie.

                     (5)

                     Neskôr sa ukázalo, že každé riešenie na vykonávanie účinného colného režimu konečné použitie by si aj tak vyžadovalo určitý čas, a to bez akejkoľvek záruky adekvátnych a okamžitých náprav. Veľké množstvo výrobkov kategórie 4B zatiaľ čaká na colnej hranici Únie na colné konanie. Vážne a nepriaznivo to ovplyvňuje, či dokonca narúša dodávateľské reťazce založené na systéme „v určenom čase“, a to najmä preto, že automobilový priemysel Únie je vo veľkej miere odkázaný na vysoko špecializované triedy ocele. Vzhľadom na z toho plynúce potenciálne negatívne hospodárske dôsledky a skutočnosť, že takéto obmedzenia sú jednoznačne v rozpore s cieľom Komisie zabezpečiť tradičné obchodné toky v záujme Únie, Komisia po vypočutí názorov všetkých zainteresovaných strán v tejto veci usudzuje, že colný režim konečné použitie pre túto kategóriu by sa mal zrušiť.

                     (6)

                     Vykonávacie nariadenie (EÚ) 2019/159 a prílohy k nemu by sa preto mali znovu zmeniť, aby adekvátne odzrkadľovali situáciu, ktorá existovala predtým, ako sa prostredníctvom pozmeňujúceho nariadenia zaviedla požiadavka na konečné použitie pre kategórie 4A a 4B.

                     (7)

                     V nadväznosti na konzultácie s Kóreou, čiže vyvážajúcou krajinou, ktorá je mechanizmom konečného použitia dotknutá najviac, Komisia dospela k záveru, že pridelenie objemu colnej kvóty v kategóriách výrobkov 4A a 4B pre túto krajinu, ako je stanovené podľa vykonávacieho nariadenia (EÚ) 2019/159, by sa takisto malo zmeniť. Je to nutné, aby sa zohľadnil objem tried ocele pre automobilový priemysel, ktoré sa od nadobudnutia účinnosti pozmeňujúceho nariadenia doviezli v rámci kategórie výrobkov 4A, keďže ich nebolo možné doviezť v rámci kategórie výrobkov 4B, na ktorú sa vzťahuje mechanizmus konečného použitia.

                     (8)

                     Komisia naďalej zastáva názor, že v záujme Únie sa v neskoršej fáze môže vyžadovať špecifický mechanizmus, buď colný režim konečné použitie (po vyriešení problémov súvisiacich s jeho vykonávaním), alebo alternatívny systém, bez ohľadu na jeho nastavenie, s cieľom spravovať dovozy tried ocele pre automobilový priemysel v rámci kategórie výrobkov 4B oddelene. Tieto otázky budú zodpovedajúcim spôsobom opätovne posúdené v rámci budúceho revízneho prešetrovania na základe pripomienok a návrhov zainteresovaných strán, ako aj ďalšieho vývoja týkajúceho sa tejto kategórie výrobkov. V tejto súvislosti treba poznamenať aj to, že Komisia nedávno začala prešetrovanie obchádzania antidumpingových opatrení na dovoz určitých druhov ocele odolnej proti korózii s pôvodom v Čínskej ľudovej republike, ktoré patria do kategórie výrobkov 4 (6).

                     (9)

                     Toto nariadenie by malo mať spätnú účinnosť, pričom počnúc 1. októbrom 2019 by sa mala zrušiť požiadavka na konečné použitie zavedená pozmeňujúcim nariadením. Umožní sa tým aj vrátenie všetkých prípadných ochranných ciel, ktoré mohli byť zaplatené na základe colných kvót stanovených pozmeňujúcim nariadením, ale ktoré po nadobudnutí účinnosti tohto nariadenia už nie sú opodstatnené.

                     (10)

                     Opatrenia stanovené v tomto nariadení sú v súlade so stanoviskom Výboru pre ochranné opatrenia zriadeného podľa článku 3 ods. 3 nariadenia (EÚ) 2015/478 a článku 22 ods. 3 nariadenia (EÚ) 2015/755,

               PRIJALA TOTO NARIADENIE:

            Článok 1

               1.   Článok 1 ods. 2 vykonávacieho nariadenia (EÚ) 2019/159 sa nahrádza takto:

                     „2.   V prípade každej z dotknutých kategórií výrobkov s výnimkou kategórie výrobkov 1 a kategórie výrobkov 25 sa časť každej colnej kvóty prideľuje krajinám uvedeným v prílohe IV.“

               2.   V prílohe k vykonávaciemu nariadeniu (EÚ) 2019/159 sa v oddiele IV.1 – Objemy colných kvót časť týkajúca sa kategórií 4A a 4B nahrádza prílohou k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            Uplatňuje sa od 1. októbra 2019.

            Toto nariadenie je záväzné celom rozsahu a priamo uplatniteľné vo všetkých členských štátoch.
            V Bruseli 15. januára 2020

                  Za Komisiu

                  Predsedníčka

               Ursula VON DER LEYEN

            (1)  Ú. v. EÚ L 83, 27.3.2015, s. 16.

            (2)  Ú. v. EÚ L 123, 19.5.2015, s. 33.

            (3)  Vykonávacie nariadenie Komisie (EÚ) 2019/159 z 31. januára 2019, ktorým sa ukladajú konečné ochranné opatrenia týkajúce sa dovozu určitých výrobkov z ocele (Ú. v. EÚ L 31, 1.2.2019, s. 27).

            (4)  Vykonávacie nariadenie Komisie (EÚ) 2019/1590 z 26. septembra 2019, ktorým sa mení vykonávacie nariadenie (EÚ) 2019/159, ktorým sa ukladajú konečné ochranné opatrenia týkajúce sa dovozu určitých výrobkov z ocele (Ú. v. EÚ L 248, 27.9.2019, s. 28).

            (5)  Nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (Ú. v. EÚ L 269, 10.10.2013, s. 1).

            (6)  Ú. v. EÚ L 304, 26.11.2019, s. 10.

            PRÍLOHA

                        Číslo výrobku

                        Kategória výrobku

                        Číselné znaky KN

                        Pridelenie podľa krajiny (ak sa uplatňuje)

                        Od 2.2.2019 do 30.6.2019

                        Od 1.7.2019 do 30.6.2020

                        Od 1.7.2020 do 30.6.2021

                        Dodatočná sadzba cla

                        Poradové čísla

                        Objem colnej kvóty (v tonách netto)

                        Objem colnej kvóty (v tonách netto)

                        Objem colnej kvóty (v tonách netto)

                        4.A  (1)

                        Pokovované plechy

                        Kódy TARIC: 7210410020 , 7210490020 7210610020 , 7210690020 , 7212300020 , 7212506120 , 7212506920 , 7225920020 , 7225990011 , 7225990022 , 7225990040 , 7225990091 , 7225990092 , 7226993010 , 7226997011 , 7226997091 , 7226997094

                        Kórejská republika

                        69 571,10

                        328 792,63

                        180 804,79

                        25 %

                        09.8816

                        India

                        83 060,42

                        209 574,26

                        215 861,48

                        25 %

                        09.8817

                        Ostatné krajiny

                        761 518,93

                        1 921 429,81

                        1 979 072,71

                        25 %

                            (2)

                        4.B  (3)

                        Číselné znaky KN: 7210 20 00 , 7210 30 00 , 7210 90 80 , 7212 20 00 , 7212 50 20 , 7212 50 30 , 7212 50 40 , 7212 50 90 , 7225 91 00 , 7226 99 10
                        Kódy TARIC: 7210410080 , 7210490080 , 7210610080 , 7210690080 , 7212300080 , 7212506180 , 7212506980 , 7225920080 , 7225990025 , 7225990095 , 7226993090 , 7226997019 , 7226997096

                        Čína

                        204 951,07

                        517 123,19

                        532 636,89

                        25 %

                        09.8821

                        Kórejská republika

                        249 533,26

                        476 356,93

                        648 499,26

                        25 %

                        09.8822

                        India

                        118 594,25

                        299 231,59

                        308 208,54

                        25 %

                        09.8823

                        Taiwan

                        49 248,78

                        124 262,26

                        127 990,13

                        25 %

                        09.8824

                        Ostatné krajiny

                        125 598,05

                        316 903,26

                        326 410,36

                        25 %

                            (4)

               (1)  Výrobky, na ktoré sa vzťahujú antidumpingové clá

               (2)  Od 2.2.2019 do 31.3.2019, od 1.7.2019 do 31.3.2020 a od 1.7.2020 do 31.3.2021: 09.8609.
            Od 1.4.2019 do 30.6.2019, od 1.4.2020 do 30.6.2020 a od 1.4.2021 do 30.6.2021: 09.8610

               (3)  Výrobky, na ktoré sa nevzťahujú antidumpingové clá (vrátane automobilového priemyslu)

               (4)  Od 2.2.2019 do 31.3.2019, od 1.7.2019 do 31.3.2020 a od 1.7.2020 do 31.3.2021: 09.8611.
            Od 1.4.2019 do 30.6.2019, od 1.4.2020 do 30.6.2020 a od 1.4.2021 do 30.6.2021: 09.8612


title: Vykonávacie nariadenie Komisie (EÚ) 2020/41 z 13. januára 2020, ktorým sa do registra chránených označení pôvodu a chránených zemepisných označení zapisuje názov [Αρσενικό Νάξου (Arseniko Naxou) (CHOP)]

text:
                  20.1.2020

                  SK

                  Úradný vestník Európskej únie

                  L 15/1

         VYKONÁVACIE NARIADENIE KOMISIE (EÚ) 2020/41
         z 13. januára 2020,
         ktorým sa do registra chránených označení pôvodu a chránených zemepisných označení zapisuje názov [„Αρσενικό Νάξου“ (Arseniko Naxou) (CHOP)]
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:

                     (1)

                     V súlade s článkom 50 ods. 2 písm. a) nariadenia (EÚ) č. 1151/2012 bola v Úradnom vestníku Európskej únie (2) uverejnená žiadosť Grécka o zápis názvu „Αρσενικό Νάξου“ (Arseniko Naxou) do registra.

                     (2)

                     Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Αρσενικό Νάξου“ (Arseniko Naxou) by sa mal zapísať do registra,

               PRIJALA TOTO NARIADENIE:

            Článok 1
            Názov „Αρσενικό Νάξου“ (Arseniko Naxou) (CHOP) sa zapisuje do registra.
            Názov uvedený v prvom odseku sa vzťahuje na výrobok triedy 1.3. Syry, ktorá je uvedená v prílohe XI k vykonávaciemu nariadeniu Komisie (EÚ) č. 668/2014 (3).

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 13. januára 2020

                  Za Komisiu

                  v mene predsedníčky

               Janusz WOJCIECHOWSKI

                  člen Komisie

            (1)  Ú. v. EÚ L 343, 14.12.2012, s. 1.

            (2)  Ú. v. EÚ C 271, 13.8.2019, s. 68.

            (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).


title: Vykonávacie nariadenie Komisie (EÚ) 2020/161 z 5. februára 2020 o obnovení povolenia Bacillus subtilis DSM 17299 ako kŕmnej doplnkovej látky pre kurčatá vo výkrme a o zrušení nariadenia (ES) č. 1137/2007 (držiteľ povolenia Chr. Hansen A/S) (Text s významom pre EHP)

text:
                  6.2.2020

                  SK

                  Úradný vestník Európskej únie

                  L 34/28

         VYKONÁVACIE NARIADENIE KOMISIE (EÚ) 2020/161
         z 5. februára 2020
         o obnovení povolenia Bacillus subtilis DSM 17299 ako kŕmnej doplnkovej látky pre kurčatá vo výkrme a o zrušení nariadenia (ES) č. 1137/2007 (držiteľ povolenia Chr. Hansen A/S)
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
         keďže:

                     (1)

                     Nariadením (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania a obnovovania takýchto povolení.

                     (2)

                        Bacillus subtilis DSM 17299 bol nariadením Komisie (ES) č. 1137/2007 (2) povolený na obdobie desiatich rokov ako kŕmna doplnková látka pre kurčatá vo výkrme.

                     (3)

                     V súlade s článkom 14 ods. 1 nariadenia (ES) č. 1831/2003 držiteľ uvedeného povolenia predložil žiadosť o obnovenie povolenia Bacillus subtilis DSM 17299 ako kŕmnej doplnkovej látky pre kurčatá vo výkrme, v ktorej žiada o zaradenie uvedenej doplnkovej látky do kategórie doplnkových látok „zootechnické doplnkové látky“. K žiadosti boli priložené údaje a doklady vyžadované podľa článku 14 ods. 2 nariadenia (ES) č. 1831/2003.

                     (4)

                     Európsky úrad pre bezpečnosť potravín (ďalej len „úrad“) v stanovisku z 2. apríla 2019 (3) skonštatoval, že žiadateľ poskytol údaje preukazujúce, že doplnková látka spĺňa existujúce podmienky na udelenie povolenia. Úrad potvrdil svoje predchádzajúce závery, že Bacillus subtilis DSM 17299 sa považuje za bezpečný pre cieľové druhy, pre spotrebiteľov výrobkov zo zvierat kŕmených touto doplnkovou látkou a pre životné prostredie. Takisto dospel k záveru, že existuje možnosť expozície používateľov prostredníctvom inhalácie a že nebolo možné vyvodiť žiadny záver, pokiaľ ide o možnú dráždivosť kože a očí a senzibilizácie kože. Komisia sa preto domnieva, že by sa mali prijať vhodné ochranné opatrenia s cieľom zabrániť negatívnym účinkom na zdravie ľudí, najmä pokiaľ ide o používateľov doplnkovej látky.

                     (5)

                     Z posúdenia Bacillus subtilis DSM 17299 vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Povolenie uvedenej doplnkovej látky by sa preto malo obnoviť podľa prílohy k tomuto nariadeniu.

                     (6)

                     V dôsledku obnovenia povolenia Bacillus subtilis DSM 17299 ako kŕmnej doplnkovej látky za podmienok stanovených v prílohe k tomuto nariadeniu by sa nariadenie (ES) č. 1137/2007 malo zrušiť.

                     (7)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Povolenie doplnkovej látky špecifikovanej v prílohe, ktorá patrí do kategórie doplnkových látok „zootechnické doplnkové látky“ a do funkčnej skupiny „stabilizátory črevnej mikroflóry“, sa obnovuje za podmienok stanovených v uvedenej prílohe.

            Článok 2
            Nariadenie (ES) č. 1137/2007 sa zrušuje.

            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 5. februára 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 268, 18.10.2003, s. 29.

            (2)  Nariadenie Komisie (ES) č. 1137/2007 z 1. októbra 2007 o povolení Bacillus subtilis (O35) ako kŕmnej doplnkovej látky (Ú. v. EÚ L 256, 2.10.2007, s. 5).

            (3)  Vestník EFSA (EFSA Journal) (2019) 17(4):5687.

            PRÍLOHA

                        Identifikačné číslo doplnkovej látky

                        Názov/meno držiteľa povolenia

                        Doplnková látka

                        Zloženie, chemický vzorec, opis, analytická metóda

                        Druh alebo kategória zvierat

                        Maximálny vek

                        Minimálny obsah

                        Maximálny obsah

                        Iné ustanovenia

                        Koniec platnosti povolenia

                        JTK/kg kompletného krmiva s obsahom vlhkosti 12 %

                           Kategória zootechnických doplnkových látok. Funkčná skupina: stabilizátory črevnej mikroflóry.

                        4b1821

                        Chr. Hansen A/S

                           Bacillus subtilis DSM 17299

                           Zloženie doplnkovej látky:

                        prípravok s obsahom Bacillus subtilis DSM 17299, obsahujúci najmenej 1,6 × 1010 JKT/g doplnkovej látky
                        tuhá forma

                        kurčatá vo výkrme

                        –

                        8 × 108

                        –

                                    1.

                                    V návode na použitie doplnkovej látky a premixov sa musia uvádzať podmienky skladovania a stabilita pri tepelnom ošetrení.

                                    2.

                                    Používanie je povolené v krmivách obsahujúcich jedno z týchto povolených kokcidiostatík: diklazuril, halofuginón, robenidín, dekochinát, narazín/nikarbazín, lasalocid sodný, maduramycín amónny, monenzín sodný, narazín, salinomycín sodný alebo semduramycín sodný.

                                    3.

                                    Kompatibilita tejto doplnkovej látky s kyselinou mravčou bola preukázaná.

                                    4.

                                    Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká vyplývajúce z ich používania. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane prostriedkov na ochranu dýchacích ciest, pokožky a očí.

                        26. februára 2030

                           Charakteristika účinnej látky:

                        životaschopné spóry Bacillus subtilis DSM 17299

                           Analytická metóda
                            (1):
                        stanovenie počtu: difúznou platňovou metódou na tryptón-sójovom agare (EN 15784)
                        identifikácia Bacillus subtilis DSM 17299 v kŕmnej doplnkovej látke:
                        pulzná gélová elektroforéza (PFGE).

               (1)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.


title: Vykonávacie nariadenie Komisie (EÚ) 2020/163 z 5. februára 2020 o povolení prípravku s obsahom muramidázy produkovanej kmeňom Trichoderma reesei DSM 32338 ako kŕmnej doplnkovej látky pre morky vo výkrme, morky chované na plemeno, kurčatá chované na plemeno a iné druhy hydiny chované na plemeno (držiteľ povolenia DSM Nutritional Products Ltd. zastúpený v EÚ spoločnosťou DSM Nutritional Products Sp. Z o.o) (Text s významom pre EHP)

text:
                  6.2.2020

                  SK

                  Úradný vestník Európskej únie

                  L 34/34

         VYKONÁVACIE NARIADENIE KOMISIE (EÚ) 2020/163
         z 5. februára 2020
         o povolení prípravku s obsahom muramidázy produkovanej kmeňom Trichoderma reesei DSM 32338 ako kŕmnej doplnkovej látky pre morky vo výkrme, morky chované na plemeno, kurčatá chované na plemeno a iné druhy hydiny chované na plemeno (držiteľ povolenia DSM Nutritional Products Ltd. zastúpený v EÚ spoločnosťou DSM Nutritional Products Sp. Z o.o)
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
         keďže:

                     (1)

                     V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.

                     (2)

                     V súlade s článkom 7 nariadenia (ES) č. 1831/2003 bola predložená žiadosť o povolenie prípravku s obsahom muramidázy produkovanej kmeňom Trichoderma reesei DSM 32338. K tejto žiadosti boli priložené údaje a doklady, ktoré sa vyžadujú podľa článku 7 ods. 3 uvedeného nariadenia.

                     (3)

                     Uvedená žiadosť sa týka povolenia prípravku s obsahom muramidázy produkovanej kmeňom Trichoderma reesei DSM 32338 ako kŕmnej doplnkovej látky pre morky vo výkrme, morky chované na plemeno, kurčatá chované na plemeno a iné druhy hydiny chované na plemeno, ktorá sa má zaradiť do kategórie doplnkových látok „zootechnické doplnkové látky“.

                     (4)

                     Prípravok s obsahom muramidázy produkovanej kmeňom Trichoderma reesei DSM 32338 už bol vykonávacím nariadením Komisie (EÚ) 2019/805 (2) povolený ako kŕmna doplnková látka pre kurčatá vo výkrme a pre menej významné druhy hydiny vo výkrme.

                     (5)

                     Európsky úrad pre bezpečnosť potravín (ďalej len „úrad“) v stanovisku z 2. apríla 2019 (3) skonštatoval, že prípravok s obsahom muramidázy produkovanej kmeňom Trichoderma reesei DSM 32338 nemá za navrhovaných podmienok používania negatívny účinok na zdravie zvierat, bezpečnosť spotrebiteľov ani životné prostredie. Zároveň dospel k záveru, že daná doplnková látka môže spôsobovať podráždenie kože/očí a môže byť kožným a respiračným senzibilizátorom. Komisia sa preto domnieva, že by sa mali prijať vhodné ochranné opatrenia s cieľom zabrániť negatívnym účinkom na zdravie ľudí, najmä pokiaľ ide o používateľov doplnkovej látky. Dospel k záveru, že táto doplnková látka môže byť účinná, pokiaľ ide o zlepšenie pomeru spotreby krmiva k prírastku hmotnosti. Úrad nepovažuje za potrebné stanoviť osobitné požiadavky na monitorovanie po umiestnení na trh. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

                     (6)

                     Z posúdenia prípravku s obsahom muramidázy produkovanej kmeňom Trichoderma reesei DSM 32338 vyplýva, že podmienky povolenia stanovené v článku 5 nariadenia (ES) č. 1831/2003 boli splnené. Používanie uvedeného prípravku by sa preto malo povoliť podľa prílohy k tomuto nariadeniu.

                     (7)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Prípravok špecifikovaný v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „iné zootechnické doplnkové látky“, sa za podmienok stanovených v uvedenej prílohe povoľuje ako doplnková látka vo výžive zvierat.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 5. februára 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 268, 18.10.2003, s. 29.

            (2)  Vykonávacie nariadenie Komisie (EÚ) 2019/805 zo 17. mája 2019 o povolení prípravku s obsahom muramidázy produkovanej kmeňom Trichoderma reesei DSM 32338 ako kŕmnej doplnkovej látky pre kurčatá vo výkrme a menej významné druhy hydiny vo výkrme (držiteľ povolenia DSM Nutritional Products Ltd. zastúpený v EÚ spoločnosťou DSM Nutritional Products Sp. Z o.o) (Ú. v. EÚ L 132, 20.5.2019, s. 33).

            (3)  Vestník EFSA (EFSA Journal) (2019) 17(4):5686.

            PRÍLOHA

                        Identifikačné číslo doplnkovej látky

                        Názov/meno držiteľa povolenia

                        Doplnková látka

                        Zloženie, chemický vzorec, opis, analytická metóda

                        Druh alebo kategória zvierat

                        Maximálny vek

                        Minimálny obsah

                        Maximálny obsah

                        Iné ustanovenia

                        Koniec platnosti povolenia

                        Jednotka aktivity/kg kompletného krmiva s obsahom vlhkosti 12 %

                           Kategória zootechnických doplnkových látok. Funkčná skupina: iné zootechnické doplnkové látky.

                        4d16

                        DSM Nutritional Products Ltd. zastúpený v Únii spoločnosťou DSM Nutritional Products Sp. Z o.o

                        muramidáza (EC 3.2.1.17)

                           Zloženie doplnkovej látky:

                        Prípravok s obsahom muramidázy (EC 3.2.1.17) (lyzozým) produkovanej kmeňom Trichoderma reesei DSM 32338 s minimálnou aktivitou 60 000  LSU (F) 60 000  LSU (F) 60 000 LSU (F)  (1)/g
                        tuhá a kvapalná forma

                        kurčatá chované na plemeno
                        morky vo výkrme

                        –

                        25 000
                        LSU (F)

                                    1.

                                    V návode na použitie doplnkovej látky a premixov sa musia uvádzať podmienky skladovania a stabilita pri tepelnom ošetrení.

                                    2.

                                    Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká vyplývajúce z ich používania. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane prostriedkov na ochranu pokožky a dýchacích ciest.

                        26. februára 2030

                           Charakteristika účinnej látky:

                        muramidáza (EC 3.2.1.17) (lyzozým) produkovaná kmeňom Trichoderma reesei DSM 32338

                        morky chované na plemeno

                           Analytická metóda (2):

                        Kvantifikácia muramidázy:
                        fluoresenčná skúšobná metóda na určenie enzymaticky katalyzovanej depolymerizácie prípravku s obsahom peptidoglykánu označeného fluorescenčnou látkou pri pH 6,0 a teplote 30 °C.

                        iné druhy hydiny chované na plemeno

               (1)  Jeden LSU (F) je množstvo enzýmu, ktorého pôsobením sa za jednu minútu pri pH 6,0 a teplote 30 °C zvýši hodnota fluorescencie 12,5 μg/ml peptidoglykánu označeného fluorescenčnou látkou o hodnotu, ktorá sa rovná približne 0,06 nmol izoméru fluoresceín-izotio-kyanátu.

               (2)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.


title: Vykonávacie nariadenie Komisie (EÚ) 2020/165 z 5. februára 2020 o povolení endo-1,4-beta-mananázy produkovanej baktériou Paenibacillus lentus DSM 32052 ako kŕmnej doplnkovej látky pre kurčatá vo výkrme, kurčatá chované na znášku, morky vo výkrme alebo chované na plemeno a pre menej významné druhy hydiny a o zrušení nariadenia (ES) č. 786/2007 (držiteľ povolenia Elanco GmbH) (Text s významom pre EHP)

text:
                  6.2.2020

                  SK

                  Úradný vestník Európskej únie

                  L 34/40

         VYKONÁVACIE NARIADENIE KOMISIE (EÚ) 2020/165
         z 5. februára 2020
         o povolení endo-1,4-beta-mananázy produkovanej baktériou Paenibacillus lentus DSM 32052 ako kŕmnej doplnkovej látky pre kurčatá vo výkrme, kurčatá chované na znášku, morky vo výkrme alebo chované na plemeno a pre menej významné druhy hydiny a o zrušení nariadenia (ES) č. 786/2007 (držiteľ povolenia Elanco GmbH)
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
         keďže:

                     (1)

                     Nariadením (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania a obnovovania takýchto povolení.

                     (2)

                     Endo-1,4-beta-mananáza produkovaná baktériou Paenibacillus lentus ATCC 55045 bola nariadením Komisie (ES) č. 786/2007 (2) povolená na 10 rokov ako kŕmna doplnková látka pre kurčatá vo výkrme.

                     (3)

                     V súlade s článkom 14 ods. 1 nariadenia (ES) č. 1831/2003 v spojení s jeho článkom 7 podal držiteľ uvedeného povolenia žiadosť o obnovenie povolenia endo-1,4-beta-mananázy produkovanej baktériou Paenibacillus lentus DSM 32052 (predtým produkovanej baktériou Paenibacillus lentus ATCC 55045) ako kŕmnej doplnkovej látky pre kurčatá vo výkrme, v ktorej žiadal o zaradenie tejto doplnkovej látky do kategórie doplnkových látok „zootechnické doplnkové látky“ a o povolenie nového použitia pre kurčatá chované na znášku, morky vo výkrme alebo chované na plemeno a pre menej významné druhy hydiny. K žiadosti boli priložené údaje a doklady vyžadované podľa článku 14 ods. 2 a článku 7 ods. 3 nariadenia (ES) č. 1831/2003.

                     (4)

                     Európsky úrad pre bezpečnosť potravín (ďalej len „úrad“) vo svojom stanovisku z 26. februára 2019 (3) skonštatoval, že žiadateľ poskytol údaje preukazujúce, že doplnková látka spĺňa podmienky na udelenie povolenia. Takisto sa dospelo k záveru, že táto doplnková látka je bezpečná pre cieľové druhy, pre spotrebiteľov výrobkov zo zvierat kŕmených doplnkovou látkou a pre životné prostredie. Takisto dospel k záveru, že tento výrobok by sa mal považovať za potenciálny respiračný senzibilizátor. Komisia sa preto domnieva, že by sa mali prijať vhodné ochranné opatrenia s cieľom zabrániť negatívnym účinkom na zdravie ľudí, najmä pokiaľ ide o používateľov doplnkovej látky. Doplnková látka môže byť účinná pri zlepšovaní stráviteľnosti krmiva v prípade kurčiat chovaných na znášku, moriek vo výkrme alebo chovaných na plemeno a menej významných druhov hydiny.

                     (5)

                     Z posúdenia endo-1,4-beta-mananázy produkovanej baktériou Paenibacillus lentus (DSM 32052) vyplýva, že podmienky povolenia, ako sa stanovuje v článku 5 nariadenia (ES) č. 1831/2003, sú splnené. Povolenie uvedenej doplnkovej látky by sa preto malo obnoviť podľa prílohy k tomuto nariadeniu.

                     (6)

                     V dôsledku obnovenia povolenia endo-1,4-beta-mananázy produkovanej baktériou Paenibacillus lentus ATCC 55045 ako kŕmnej doplnkovej látky v súlade s podmienkami stanovenými v prílohe k tomuto nariadeniu by sa nariadenie (ES) č. 786/2007 malo zrušiť.

                     (7)

                     Keďže neexistujú bezpečnostné dôvody na okamžité uplatňovanie zmien zavedených týmto nariadením, je vhodné stanoviť prechodné obdobie, počas ktorého sa existujúce zásoby prípravku s obsahom endo-1,4-beta-mananázy produkovanej baktériou Paenibacillus lentus ATCC 55045, ktoré sú v súlade s ustanoveniami platnými pred dátumom nadobudnutia účinnosti tohto nariadenia, môžu naďalej umiestňovať na trh a používať až do ich vyčerpania.

                     (8)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Povolenie doplnkovej látky špecifikovanej v prílohe, ktorá patrí do kategórie doplnkových látok „zootechnické doplnkové látky“ a do funkčnej skupiny „látky zvyšujúce stráviteľnosť“, sa obnovuje za podmienok stanovených v uvedenej prílohe.

            Článok 2
            Nariadenie (ES) č. 786/2007 sa zrušuje.

            Článok 3
            Endo-1,4-beta-mananázu produkovanú baktériou Paenibacillus lentus ATCC 55045, ako aj premixy a kŕmne zmesi obsahujúce uvedenú látku vyrobené a označené pred 26. februárom 2020 v súlade s pravidlami platnými pred 26. februárom 2020 možno naďalej uvádzať na trh a používať až do vyčerpania existujúcich zásob.

            Článok 4
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 5. februára 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 268, 18.10.2003, s. 29.

            (2)  Nariadenie Komisie (ES) č. 786/2007 zo 4. júla 2007 týkajúce sa povolenia endo-1,4-beta-mananázy ES 3.2.1.78 (Hemicell) ako kŕmnej doplnkovej látky (Ú. v. EÚ L 175, 5.7.2007, s. 8).

            (3)  Vestník EFSA (EFSA Journal) (2019) 17(3):5641.

            PRÍLOHA

                        Identifikačné číslo doplnkovej látky

                        Názov/meno držiteľa povolenia

                        Doplnková látka

                        Zloženie, chemický vzorec, opis, analytická metóda

                        Druh alebo kategória zvierat

                        Maximálny vek

                        Minimálny obsah

                        Maximálny obsah

                        Iné ustanovenia

                        Koniec platnosti povolenia

                        Jednotka aktivity/kg kompletného krmiva s obsahom vlhkosti 12 %

                           Kategória zootechnických doplnkových látok. Funkčná skupina: látky zvyšujúce stráviteľnosť

                        4a3i

                        Elanco GmbH

                        endo-1,4-beta-manáza
                        ES 3.2.1.78

                           Zloženie doplnkovej látky

                        prípravok s obsahom endo-1,4-beta-manázy
                        produkovanej mikroorganizmom Paenibacillus lentus (DSM 32052) s minimálnou aktivitou 7,2 × 105 U  (1)/ml
                        v kvapalnom skupenstve

                           Charakteristika účinnej látky

                        endo-1,4-beta-mananáza produkovaná mikroorganizmom Paenibacillus lentus (DSM 32052)

                           Analytická metóda
                            (2)

                        kolorimetrická metóda založená na reakcii redukujúcich cukrov (ekvivalent manózy) s kyselinou 3,5-dinitrosalicylovou (DNS)

                        kurčatá vo výkrme

                        –

                        7 920 0 U

                        –

                                    1.

                                    V návode na použitie doplnkovej látky a premixov sa musia uvádzať podmienky skladovania a stabilita pri tepelnom ošetrení.

                                    2.

                                    Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká vyplývajúce z ich používania. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane ochrannej dýchacej masky.

                        26.2.2030

                        morky vo výkrme

                        kurčatá chované na znášku

                        morky chované na plemeno

                        menej významné druhy hydiny vo výkrme alebo chované na znášku/plemeno

               (1)  Jedna jednotka aktivity je množstvo enzýmu, ktoré uvoľňuje 0,72 mikrogramov redukujúceho cukru (ekvivalenty manózy) zo substrátu obsahujúceho manán (karobový prášok) za minútu pri pH 7,5 a teplote 40 °C.

               (2)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.


title: Vykonávacie nariadenie Komisie (EÚ) 2020/154 z 23. januára 2020, ktorým sa do registra zapisuje zemepisné označenie liehoviny podľa článku 30 ods. 2 nariadenia Európskeho parlamentu a Rady (EÚ) 2019/787 Norsk Vodka/Norwegian Vodka

text:
                  6.2.2020

                  SK

                  Úradný vestník Európskej únie

                  L 34/1

         VYKONÁVACIE NARIADENIE KOMISIE (EÚ) 2020/154
         z 23. januára 2020,
         ktorým sa do registra zapisuje zemepisné označenie liehoviny podľa článku 30 ods. 2 nariadenia Európskeho parlamentu a Rady (EÚ) 2019/787 „Norsk Vodka“/„Norwegian Vodka“
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2019/787 zo 17. apríla 2019 o definovaní, popise, prezentácii a označovaní liehovín, používaní názvov liehovín pri prezentácii a označovaní iných potravín, ochrane zemepisných označení liehovín, používaní etylalkoholu a destilátov poľnohospodárskeho pôvodu v alkoholických nápojoch a o zrušení nariadenia (ES) č. 110/2008 (1), a najmä na jeho článok 30 ods. 2,
         keďže:

                     (1)

                     Komisia v súlade s článkom 17 ods. 5 nariadenia Európskeho parlamentu a Rady (ES) č. 110/2008 (2) preskúmala žiadosť Nórska z 25. novembra 2016 o zápis zemepisného označenia „Norsk Vodka“/„Norwegian Vodka“ do registra.

                     (2)

                     Nariadenie (EÚ) 2019/787, ktorým sa nahrádza nariadenie (ES) č. 110/2008, nadobudlo účinnosť 25. mája 2019. V súlade s článkom 49 ods. 1 uvedeného nariadenia sa kapitola III nariadenia (ES) č. 110/2008 o zemepisných označeniach zrušuje s účinnosťou od 8. júna 2019.

                     (3)

                     Komisia dospela k záveru, že žiadosť je v súlade s nariadením (ES) č. 110/2008, a preto v zmysle článku 17 ods. 6 uvedeného nariadenia a v súlade s článkom 50 ods. 4 prvým pododsekom nariadenia (EÚ) 2019/787 uverejnila v Úradnom vestníku Európskej únie hlavné špecifikácie technickej dokumentácie (3).

                     (4)

                     Komisii nebola oznámená žiadna námietka v zmysle článku 27 ods. 1 nariadenia (EÚ) 2019/787.

                     (5)

                     Preto by sa označenie „Norsk Vodka“/„Norwegian Vodka“ malo zapísať do registra ako zemepisné označenie,

               PRIJALA TOTO NARIADENIE:

            Článok 1
            Zemepisné označenie „Norsk Vodka“/„Norwegian Vodka“ sa zapisuje do registra. V súlade s článkom 30 ods. 4 nariadenia (EÚ) 2019/787 sa týmto nariadením udeľuje názvu „Norsk Vodka“/„Norwegian Vodka“ ochrana podľa článku 21 nariadenia (EÚ) 2019/787.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 23. januára 2020

                  Za Komisiu

                  v mene predsedníčky

               Janusz WOJCIECHOWSKI

                  člen Komisie

            (1)  Ú. v. EÚ L 130, 17.5.2019, s. 1.

            (2)  Nariadenie Európskeho parlamentu a Rady (ES) č. 110/2008 z 15. januára 2008 o definovaní, popise, prezentácii, označovaní a ochrane zemepisných označení liehovín a o zrušení nariadenia (EHS) č. 1576/89, Ú. v. EÚ L 39, 13.2.2008, s. 16.

            (3)  Ú. v. EÚ C 241, 17.7.2019, s. 11.


title: Vykonávacie nariadenie Komisie (EÚ) 2020/185 zo 7. februára 2020, ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení Pasta di Gragnano (CHZO)

text:
                  12.2.2020

                  SK

                  Úradný vestník Európskej únie

                  L 39/2

         VYKONÁVACIE NARIADENIE KOMISIE (EÚ) 2020/185
         zo 7. februára 2020,
         ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení „Pasta di Gragnano“ (CHZO)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:

                     (1)

                     V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Talianska o schválenie zmeny špecifikácie chráneného zemepisného označenia „Pasta di Gragnano“ zapísaného do registra na základe vykonávacieho nariadenia Komisie (EÚ) č. 969/2013 (2).

                     (2)

                     Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie (3).

                     (3)

                     Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie by sa mala schváliť,

               PRIJALA TOTO NARIADENIE:

            Článok 1
            Zmena špecifikácie uverejnená v Úradnom vestníku Európskej únie týkajúca sa názvu „Pasta di Gragnano“ (CHZO) sa schvaľuje.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 7. februára 2020

                  za Komisiu

                  v mene predsedníčky

               Janusz WOJCIECHOWSKI

                  člen Komisie

            (1)  Ú. v. EÚ L 343, 14.12.2012, s. 1.

            (2)  Vykonávacie nariadenie Komisie (EÚ) č. 969/2013 z 2. októbra 2013, ktorým sa do Registra chránených označení pôvodu a chránených zemepisných označení zapisuje názov [Pasta di Gragnano (CHZO)] (Ú. v. EÚ L 270, 11.10.2013, s. 1).

            (3)  Ú. v. EÚ C 325, 30.9.2019, s. 15.


title: Vykonávacie nariadenie Komisie (EÚ) 2020/531 zo 16. apríla 2020, ktorým sa v súvislosti s rokom 2020 stanovuje výnimka z článku 75 ods. 1 tretieho pododseku nariadenia Európskeho parlamentu a Rady (EÚ) č. 1306/2013, pokiaľ ide o úroveň platby preddavkov v prípade priamych platieb a opatrení na rozvoj vidieka týkajúcich sa plôch a zvierat, a z článku 75 ods. 2 prvého pododseku uvedeného nariadenia, pokiaľ ide o priame platby

text:
                  17.4.2020

                  SK

                  Úradný vestník Európskej únie

                  L 119/1

         VYKONÁVACIE NARIADENIE KOMISIE (EÚ) 2020/531
         zo 16. apríla 2020,
         ktorým sa v súvislosti s rokom 2020 stanovuje výnimka z článku 75 ods. 1 tretieho pododseku nariadenia Európskeho parlamentu a Rady (EÚ) č. 1306/2013, pokiaľ ide o úroveň platby preddavkov v prípade priamych platieb a opatrení na rozvoj vidieka týkajúcich sa plôch a zvierat, a z článku 75 ods. 2 prvého pododseku uvedeného nariadenia, pokiaľ ide o priame platby
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (1), a najmä na jeho článok 75 ods. 3,
         keďže:

                     (1)

                     Podľa článku 75 ods. 1 tretieho pododseku nariadenia (EÚ) č. 1306/2013 môžu členské štáty od 16. októbra do 30. novembra vyplácať preddavky až do výšky 50 %, pokiaľ ide o priame platby podľa nariadenia Európskeho parlamentu a Rady (EÚ) č. 1307/2013 (2), a až do výšky 75 %, pokiaľ ide o podporné opatrenia týkajúce sa plôch a zvierat podľa nariadenia Európskeho parlamentu a Rady (EÚ) č. 1305/2013 (3).

                     (2)

                     V článku 75 ods. 2 nariadenia (EÚ) č. 1306/2013 sa stanovuje, že platby uvedené v odseku 1 uvedeného článku vrátane preddavkov na priame platby sa uskutočnia až po ukončení administratívnych kontrol a kontrol na mieste, ktoré sa majú vykonať podľa článku 74 uvedeného nariadenia. Pokiaľ však ide o podporné opatrenia na rozvoj vidieka týkajúce sa plôch a zvierat, v článku 75 ods. 2 nariadenia (EÚ) č. 1306/2013 sa umožňuje vyplatenie preddavkov po ukončení administratívnych kontrol podľa článku 59 ods. 1 uvedeného nariadenia.

                     (3)

                     Vzhľadom na súčasnú situáciu vyplývajúcu z pandémie spôsobenej ochorením COVID-19 a vzhľadom na rozsiahle obmedzenia pohybu zavedené v členských štátoch sa vo všetkých členských štátoch vyskytli mimoriadne administratívne ťažkosti. Z dôvodu týchto ťažkostí by sa mohlo vykonávanie kontrol a následná platba pomoci oneskoriť. Zároveň sú poľnohospodári zraniteľní v prípade narušenia ekonomiky spôsobeného pandémiou a dochádza u nich k finančným ťažkostiam a problémom s peňažným tokom.

                     (4)

                     Vzhľadom na mimoriadny charakter týchto okolností je potrebné uvedené ťažkosti zmierniť a zaviesť preto výnimku z článku 75 ods. 1 tretieho pododseku nariadenia (EÚ) č. 1306/2013 s cieľom umožniť členským štátom vyplácať prijímateľom za rok 2020 vyššiu úroveň preddavkov.

                     (5)

                     Okrem toho je vzhľadom na bezprecedentné výnimočné okolnosti potrebné zaviesť výnimku z článku 75 ods. 2 prvého pododseku nariadenia (EÚ) č. 1306/2013 s cieľom umožniť vyplácanie preddavkov na priame platby po ukončení administratívnych kontrol, ako sa uvádza v článkoch 28 a 29 vykonávacieho nariadenia Komisie (EÚ) č. 809/2014 (4). Je však nevyhnutné, aby takáto výnimka nebránila správnemu finančnému riadeniu a požiadavke na dostatočnú mieru záruky. Členské štáty, ktoré uvedenú výnimku využijú, sú zodpovedné za prijatie všetkých opatrení potrebných na zabezpečenie toho, aby sa zabránilo nadmerným platbám a aby boli prípadné neoprávnené sumy rýchlo a skutočne vrátené. Navyše by sa na využitie uvedenej výnimky malo v rozpočtovom roku 2021 vzťahovať manažérske vyhlásenie uvedené v článku 7 ods. 3 prvom pododseku písm. b) nariadenia (EÚ) č. 1306/2013.

                     (6)

                     Opatrenia stanovené v tomto nariadení sú v súlade so stanoviskom Výboru pre poľnohospodárske fondy, Výboru pre priame platby a Výboru pre rozvoj vidieka,

               PRIJALA TOTO NARIADENIE:

            Článok 1
            Odchylne od článku 75 ods. 1 tretieho pododseku nariadenia (EÚ) č. 1306/2013 môžu členské štáty za rok nároku 2020 vyplácať preddavky do výšky 70 % v prípade priamych platieb uvedených v prílohe I k nariadeniu (EÚ) č. 1307/2013, a až do výšky 85 % v prípade podpory poskytnutej v rámci rozvoja vidieka, ako sa uvádza v článku 67 ods. 2 nariadenia (EÚ) č. 1306/2013.

            Článok 2
            Odchylne od článku 75 ods. 2 prvého pododseku nariadenia (EÚ) č. 1306/2013 môžu členské štáty za rok nároku 2020 vyplácať preddavky v prípade priamych platieb uvedených v prílohe I k nariadeniu (EÚ) č. 1307/2013 po ukončení administratívnych kontrol, ako sa uvádza v článku 74 nariadenia (EÚ) č. 1306/2013.

            Článok 3
            V prípade členských štátov, ktoré uplatňujú článok 2 tohto nariadenia, musí manažérske vyhlásenie, ktoré sa má vypracovať podľa článku 7 ods. 3 prvého pododseku písm. b) nariadenia (EÚ) č. 1306/2013, obsahovať v rozpočtovom roku 2021 potvrdenie, že sa zabránilo nadmerným platbám prijímateľom a neoprávnené sumy boli na základe overenia všetkých potrebných informácií rýchlo a skutočne vrátené.

            Článok 4
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 16. apríla 2020

                  Za Komisiu

               Ursula VON DER LEYEN

                  Predsedníčka

            (1)  Ú. v. EÚ L 347, 20.12.2013, s. 549.

            (2)  Nariadenie Európskeho parlamentu a Rady (EÚ) č. 1307/2013 zo 17. decembra 2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky a ktorým sa zrušuje nariadenie Rady (ES) č. 637/2008 a nariadenie Rady (ES) č. 73/2009 (Ú. v. EÚ L 347, 20.12.2013, s. 608).

            (3)  Nariadenie Európskeho parlamentu a Rady (EÚ) č. 1305/2013 zo 17. decembra 2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) a o zrušení nariadenia Rady (ES) č. 1698/2005 (Ú. v. EÚ L 347, 20.12.2013, s. 487).

            (4)  Vykonávacie nariadenie Komisie (EÚ) č. 809/2014 zo 17. júla 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1306/2013 v súvislosti s integrovaným administratívnym a kontrolným systémom, opatreniami na rozvoj vidieka a krížovým plnením (Ú. v. EÚ L 227, 31.7.2014, s. 69).